**Klaipėdos miesto nekilnojamojo kultūros paveldo vertinimo tarybos 2019-01-25 posėdžio nutarimai**

2019 m. sausio 25 d. Klaipėdos miesto nekilnojamojo kultūros paveldo vertinimo tarybos posėdyje nutarta (protokolo Nr. ADM - 50):

1. Nesiūloma suteikti teisinę apsaugą pastatui **Baltikalnio g. 7**, Klaipėda. Klaipėdos senamiesčio vertingųjų savybių apraše pastatą siūloma vertinti kaip urbanistinės struktūros objektą. Rekomenduojama išsaugoti pastato aukštingumą, proporcijas, tūrinę – erdvinę kompoziciją, architektūrinę stilistiką, fasadų apdailos tipą;
2. Nesiūloma suteikti teisinę apsaugą pastatui **Karklų g. 9**, Klaipėda. Siūloma Klaipėdos miesto istorinės dalies vertingųjų savybių apraše pastatą vertinti kaip teritorijoje esantį kitą objektą;
3. Nesiūloma suteikti teisinę apsaugą pastatui **Pievų tako g. 12**, Klaipėda. Siūloma Klaipėdos miesto istorinės dalies vertingųjų savybių apraše pastatą vertinti kaip urbanistinės struktūros objektą;
4. Nesiūloma suteikti teisinę apsaugą pastatui **Tilžės g. 33**, Klaipėda. Siūloma Klaipėdos senamiesčio vertingųjų savybių apraše pastatą vertinti kaip teritorijoje esantį kitą objektą;
5. Pastatų **Naujoji Uosto g. 3** (Memelio miesto teritorijoje, pastatai 8B1/p, 10B1/p, 35B1/p), Klaipėdoje vertinimas paveldosauginiu aspektu atidedamas kitam posėdžiui rengėjų prašymu;
6. Pastatui **Tilžės g. 12**, Klaipėda nesiūloma suteikti teisinę apsaugą. Siūloma Klaipėdos senamiesčio vertingųjų savybių apraše pastatą vertinti kaip urbanistinės struktūros objektą. Rekomenduojama išsaugoti pastato užstatymo plotą, aukštingumą, stogo tipą, stogo medžiagiškumą, langų ir durų angas, jų išdėstymą ir fasadų puošybos elementus. Pastatą šiltinti tik iš vidaus, išsaugant autentišką fasadų raudonų plytų mūrą (fasadų medžiagiškumą);
7. Pastatui **Naujoji Uosto g. 12**, Klaipėda nesiūloma suteikti teisinę apsaugą, Klaipėdos istorinės miesto dalies vertingųjų savybių apraše siūloma pastatą vertinti kaip teritorijoje esantį kitą objektą.